তথ্যবিবরণী নম্বর : ৪৪০৮

**প্রধানমন্ত্রীর উন্নয়নবার্তা ঘরে ঘরে পৌঁছে দিতে হবে**

**- শিল্পমন্ত্রী**

নরসিংদী (মনোহরদী), ১৫ বৈশাখ (২৮ এপ্রিল) :

শিল্পমন্ত্রী নূরুল মজিদ মাহমুদ হুমায়ূন বলেছেন, বঙ্গবন্ধুর সোনার বাংলা গঠনে তাঁর সুযোগ্য কন্যা প্রধানমন্ত্রী শেখ হাসিনা নিরলস পরিশ্রম করে যাচ্ছেন। বর্তমান সরকারের আমলে দেশে ব্যাপক উন্নয়ন হয়েছে। ইতোমধ্যে সাধারণ জনগণ মেগা প্রকল্পগুলোর সুফল পেতে শুরু করেছে। সবাইকে ঐক্যবদ্ধ হয়ে প্রধানমন্ত্রীর উন্নয়ন বার্তা ঘরে ঘরে পৌঁছে দিতে হবে।

মন্ত্রী গতকাল গাজীপুর জেলার রাণীগঞ্জ ধানদিয়ার সাথে নরসিংদী জেলার হরিনারায়ণপুরের সংযোগ ব্রিজের নির্মাণকাজের অগ্রগতি পরিদর্শন শেষে আলোচনা সভায় প্রধান অতিথির বক্তৃতায় এসব কথা বলেন।

শিল্পমন্ত্রী বলেন, সরকার উপজেলা পরিষদ নির্বাচন সুষ্ঠু, নির্বিঘ্ন ও সুন্দরভাবে করার জন্য কাজ করছে। নির্বাচনে সকলকে সমন্বিতভাবে কাজ করতে হবে, যাতে সেখানে রাজনৈতিক বিভাজন সৃষ্টি না হয়।

#

ফয়সল/ফাতেমা/সিরাজ/আলী/আসমা/২০২৪/১০৪০ ঘণ্টা